Komisijos sprendimas
2002 m. liepos 31 d.
iš dalies keičiantis Sprendimą 1999/283/EB, nustatantį gyvūnų sveikatos reikalavimus ir veterinarinį sertifikavimą importuojant šviežią mėsą iš tam tikrų Afrikos šalių, ypač Botsvanos, ir Sprendimą 2000/585/EB, nustatantį gyvūnų sveikatos reikalavimus ir veterinarinį sertifikavimą importuojant laukinių bei ūkiuose auginamų laukinių medžiojamų gyvūnų mėsą ir triušieną iš trečiųjų šalių
(pranešta dokumentu Nr. C(2002) 2889)
(tekstas svarbus EEE)
(2002/646/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio tikrinimo problemų importuojant galvijus, avis ir ožkas, kiaules bei šviežią mėsą arba mėsos produktus iš trečiųjų šalių [1] su paskutiniais pakeitimais, padarytais Reglamentu (EB) Nr. 1452/2001 [2], ypač į jos 14 straipsnio 3 dalį,
atsižvelgdama į 1992 m. birželio 16 d. Tarybos direktyvą 92/45/EEB dėl visuomenės ir gyvūnų sveikatos problemų, susijusių su laukinių paukščių ir žvėrių medžiojimu ir laukinių paukščių bei žvėrių mėsos tiekimu į rinką [3], su paskutiniais pakeitimais, padarytais Direktyva 97/79/EB [4], ypač į jos 16 straipsnio 3 dalį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią veterinarijos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir dėl patogenų - Direktyvoje 90/425/EEB, prekybą ir importą į Bendriją [5], su paskutiniais pakeitimais, padarytais Sprendimu 1999/724/EB [6], ypač į jos 10 straipsnio 3 dalį, 15 ir 22 straipsnius,
kadangi:
(1) Gyvūnų sveikatos reikalavimai ir veterinariniai sertifikatai, taikomi importuojant šviežią mėsą iš Afrikos, yra nustatyti Komisijos sprendime 1999/283/EB [7] su paskutiniais pakeitimais, padarytais Sprendimu 2002/219/EB [8].
(2) Gyvūnų ir visuomenės sveikatos reikalavimai ir veterinarinis sertifikavimas importuojant laukinių bei ūkiuose auginamų laukinių medžiojamų gyvūnų mėsą ir triušieną iš trečiųjų šalių yra nustatytas Sprendime 2000/585/EB [9] su paskutiniais pakeitimais, padarytais Sprendimu 2002/219/EB.
(3) 2002 m. vasario 7 d. buvo pranešta apie snukio ir nagų ligos protrūkį Botsvanoje, EB patvirtintoje zonoje Nr. 7, ir Botsvanos kompetentinga veterinarijos institucija tuo pat sustabdė šviežios galvijienos, avienos, ožkienos ir ūkiuose auginamų bei laukinių kanopinių gyvūnų mėsos be kaulų eksportą į Europos bendriją iš visos šalies.
(4) Kompetentinga veterinarijos institucija pateikė informaciją ir garantijas dėl 10, 11, 12, 13 ir 14 zonų Botsvanoje, kurios Sprendimu 2002/219/EB buvo patvirtintos importuoti į Bendriją šviežią jautieną, avieną, ožkieną ir ūkiuose auginamų bei laukinių kanopinių gyvūnų mėsą be kaulų, regionalizacijos.
(5) Remiantis Direktyva 72/462/EEB, trečiąją šalį ne mažiau kaip dvejus metus galima laikyti neapimta snukio ir nagų ligos net ir tada, kai tam tikroje ribotoje jos teritorijos dalyje užregistruotas tam tikras ribotas šios ligos protrūkių skaičius, jei šis protrūkis buvo likviduotas greičiau kaip per tris mėnesius.
(6) Botsvana taikė slopinančią vakcinaciją ir vakcinuotų gyvūnų tolesnį skerdimą, ir daugiau protrūkių nebuvo užregistruota.
(7) Todėl pakanka garantijų, kad Botsvana būtų ir toliau regionalizuojama, o iš 5, 6, 7, 8, 9 ir 18 zonų būtų leidžiama importuoti galvijieną, avieną, ožkieną ir ūkiuose auginamų bei laukinių kanopinių gyvūnų mėsą be kaulų.
(8) Dėl to Komisijos sprendimus 1999/283/EB ir 2000/585/EB būtina iš dalies pakeisti.
(9) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 1999/283/EB II priedas pakeičiamas šio sprendimo I priedu.
2. Sprendimo 1999/283/EB III priede pateikto veterinarinio sertifikato A pavyzdžio 5 išnaša pakeičiama taip: "Kalbant apie Botsvaną, iki 2003 m. vasario 8 d., nepaisant 2002 m." vasario mėn. "Botsvanos regione, EB nustatytame neapimtu ligos, patvirtintų snukio ir nagų ligos protrūkių, ta šalies dalis gali būti laikoma neapimta snukio ir nagų ligos nevakcinuojant ne mažiau kaip 12 mėnesių".
2 straipsnis
1. Sprendimo 2000/585/EB II priedas pakeičiamas šio sprendimo II priedu.
2. Sprendimo 2000/585/EB III priede pateikto veterinarinio sertifikato A pavyzdžio 8 išnaša ir veterinarinio sertifikato F pavyzdžio 7 išnaša pakeičiamos taip: "Turi būti įtrauktas atitinkamame ir šiame sprendime nurodytas atsparios naminės rūšies šviežios mėsos versijos numeris, tačiau, be to, dėl Botsvanos, iki 2003 m. vasario 8 d., nepaisant 2002 m." vasario mėn. "Botsvanos regione, EB nustatytame neapimtu ligos, patvirtintų snukio ir nagų ligos protrūkių, ta šalies dalis gali būti laikoma neapimta snukio ir nagų ligos nevakcinuojant ne mažiau kaip 12 mėnesių".
3 straipsnis
Šis sprendimas skirtas valstybėms narėms.
Priimta Briuselyje, 2002 m. liepos 31 d.